Source: https://www.super-liga.ro/2017/12/09/victorie-cu-bonus-ofensiv-pentru-csm-bucuresti-pe-terenul-lui-dinamo/
Timestamp: 2018-08-16 02:24:31+00:00

Document:
Victorie cu bonus ofensiv pentru CSM Bucuresti pe terenul lui Dinamo - SuperLiga CEC Bank
9 decembrie 2017 2017, csm bucuresti, cupa romaniei, dinamo
Stadionul Florea Dumitrache a gazduit partida din etapa a VI-a contand pentru faza calificarilor in semifinalele Cupei Romaniei dintre Dinamo Bucuresti si CSM Bucuresti, dupa un joc dominat cu autoritate de tigri acestia s-au impus, rezultat 48-5, obtinand si punctul bonus ofensiv.
Doar primul sfert de ora a fost mai echilibrat cu initiativa apartinand insa celor de la CSM Bucuresti pentru ca apoi dupa un cartonas galben vazut de Andrei Bucurescu, oaspetii sa deschida scorul profitand de superioritatea numerica. Un mol de margine a dus deschiderea scorului, efortul colectiv al inaintarii CSM-ului fiind materializat de Adrian Ion.
Elevii lui Eugen Apjok s-au distantat apoi in urma unei actiuni purtate pe traseul Moa Maliepo-Paula Kinikinilau, ultimului apartinandu-i finalizarea in terenul de tinta advers, pentru ca apoi o interceptie a lui Hinckely Vaovasa sa-l puna in pozitie ideala de a marca pe Darren Baron, rezultatul devenind 19-0.
Pana la pauza situatia dinamovistilor s-a ingreunat, Andrei Bucurescu a primit al doilea cartonas galben si implicit pe cel rosu iar actiunea in care au fost implicati Paula Kinikinilau-Darren Baron si Sioeli Lama a dus la inscrierea celui de-al patrulea eseu al tigrilor, semnat de Siolei Lama care a stabilit si scorul pauzei, 24-0 in favoarea CSM-ului.
Dupa reluare, un nou mol de margine a stat la baza marcarii primei incercari din partea secunda, autor Adrian Ion la scurt timp sub presiunea constanta a inaintarii tigrilor consemnandu-se si un eseu de penalizare. La scorul de 36-0, Dinamo a marcat eseul de onoare prin Tudorel Bratu care a profitat de o neatentie a defensivei vizitatorilor.
Pana la finalul jocului din pasele lui Riley Winter si Alexandru Oancea, Jack Cobden si-a trecut in cont dubla personala, una dintre reusite fiind transformata de Moa Maliepo si in aceste conditii CSM Bucuresti s-a impus fara emotii pentru a trece pe prima pozitie a clasamentului Cupei Romaniei.
In urmatoarea etapa programata anul viitor, CSM Bucuresti va juca pe propriul teren cu Steaua Bucuresti, iar Dinamo Bucuresti se va deplasa in fieful Stiintei Baia Mare

References: CSM 
 csm 
 CSM 
 CSM 
 CSM 
 CSM